etásyai vā́ etád aghalā́yai devátā́yai rūpáṃ yád eté ghorā́ ā́raṇyā́ḥ paśávo yád etéṣā́ṃ paśūnā́ṃ lómabhiḥ payograhā́ñ chrīṇīyā́d rudrásyā́syè paśū́n ápidadhyā́d ápaśur yájamā́naḥ syā́d yán ná śrīṇīyā́d ánavaruddhā́ asya paśávaḥ syū rudró hí paśūnā́m ī́ṣṭa íti surā́grahā́n evaìtéṣā́ṃ paśūnā́ṃ lómabhiḥ śrīṇā́ti surā́yā́m evá tád raúdraṃ dadhā́ti tásmā́t súrā́ṃ pītvā́ raúdramanā́ átho ā́raṇyéṣv evá paśúṣu rudrásya hetíṃ dadhā́ti grā́myā́ṇā́ṃ paśūnā́m áhiṁsā́yā́ ávaruddhā́ asya paśávo bhavanti ná rudrásyā́syè paśū́n ápidadhā́ti